**LĒMUMS**

Liepājā

|  |  |  |
| --- | --- | --- |
| 2022.gada 19.maijā |  Nr.200/9(prot. Nr.9, 31.§) |  |

Par zemesgabala Spīdolas ielā 49 daļas

un Jaunprojektētās ielas daļas nomas

līgumu darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.3. un 30.3.apakšpunktu, 137.punktu, izskatot biedrības "TOSMARES DĀRZI 2" 2022.gada 12.aprīļa iesniegumu, 2013.gada 10.jūlija zemes nomas līgumus, kas noslēgti starp Liepājas pilsētas pašvaldību un biedrību "TOSMARES DĀRZI 2", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 25.aprīļa priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt biedrībai "TOSMARES DĀRZI 2" (reģistrācijas Nr.40008209832; juridiskā adrese: Ģenerāļa Baloža iela 41-41, Liepāja) zemes nomas līgumu par zemesgabala Spīdolas ielā 49, Liepājā (kadastra Nr.1700 004 0005), daļas 43823 kv.m platībā un Jaunprojektētās ielas Liepājā (kadastra apzīmējums 700 004 0034) daļas 658 kv.m platībā iznomāšanu termiņus līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2027.gada 9.jūlijam, dārzkopības biedrības darbībai un mazdārziņu ierīkošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot grozījumus 2013.gada 10.jūlijā noslēgtajos zemes nomas līgumos par zemesgabala Spīdolas ielā 49 (kadastra Nr.1700 004 0005) daļas un Jaunprojektētās ielas (kadastra apzīmējums 1700 004 0034) daļas iznomāšanu un izteikt līgumu 2.sadaļu "LĪGUMA TERMIŅŠ" šādā redakcijā:

"Līgums stājas spēkā tā abpusējās parakstīšanas dienā un ir noslēgts uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2027.gada 9.jūlijam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līgumu izbeigšanu, ja nomnieks vienpusēji atkāpjas no līgumiem.

4. Gadījumā, ja biedrības "TOSMARES DĀRZI 2" vainas dēļ grozījumi 2013.gada 10.jūlijā noslēgtajos zemes nomas līgumos par zemesgabala Spīdolas ielā 49 daļas un Jaunprojektētās ielas daļas nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |